**Индикатори за интернет универсалност на ЮНЕСКО**

**109 основни показатели за интернет универсалност**

Това са основните показатели, които могат да се използват за по-малко цялостни оценки на интернет универсалността, когато ресурсите не са достатъчни за пълна оценка.

Там, където в тези показатели се появява фразата „агрегиране и дезагрегиране“, дезагрегирането трябва да обърне особено внимание на пол, възраст, населено място, етническа принадлежност и увреждания, ако има такива.

**Категория Права (в интернет)**

***Тема А******Политическа, правна и регулаторна рамка***

**Въпрос А1** Има ли правна рамка за упражняване и прилагане на правата на човека, която е в съответствие с международните и регионалните споразумения, закони и стандарти за правата на човека и с принципа на правовата държава?

|  |
| --- |
| ***Показател:*** |
| ▶▶ Наличие на конституционна или правна рамка, включително договореност за надзор, която е в съответствие с международните и регионалните споразумения за права, закони и стандарти, и доказателства, че тя се спазва и прилага от правителството и другите компетентни органи |

**Въпрос А2** Съществува ли правна рамка, която признава, че същите права, които хората имат офлайн, също трябва да бъдат защитени онлайн?

|  |
| --- |
| ***Показател:*** |
| ▶▶ Доказателство, че принципът на еквивалентността онлайн/офлайн е приет и приложен в законите и практиката |

***Тема В*** ***Свобода на изразяване***

**Въпрос В2** Ограниченията на свободата на изразяване дефинирани ли са, прозрачни ли са и прилагат ли се в съответствие с международните споразумения за права, законии стандарти?

|  |
| --- |
| ***Показател:*** |
| ▶▶ Правни ограничения на свободата на изразяване, които са в съответствие с международните и регионални правни споразумения, закони и стандарти и доказателства, че те се спазват от правителството и другите компетентни органи |

**Въпрос В4** При какви условия законът държи платформите и другите доставчици на онлайн услуги отговорни за съдържание, публикувано или споделяно от потребителите на тях?

|  |
| --- |
| ***Показател:*** |
| ▶▶ Правната рамка за посредническа отговорност и регулиране на съдържанието е в съответствие с международните и регионални споразумения за права, закони и стандарти и доказателства относно пропорционалност на прилагането |

***Тема С Право на достъп до информация***

**Въпрос С2** Блокира или филтрира ли правителството достъпа до интернет като цяло или доконкретни онлайн услуги, приложения или уебсайтове и на какви основания ис каква степен на прозрачност се упражнява това?

|  |
| --- |
| ***Показатели:*** |
| ▶▶ Правна рамка за блокиране или филтриране на достъп до интернет, включително разпоредби за прозрачност и надзор  ▶▶ Доказателства за решения на правителството и съда и на други достоверни и авторитетни източници относно блокирането или филтрирането на достъпа  ▶▶ Честота, естество и основание за спиране или други ограничения на интернет връзката  ▶▶ Брой ограничения за достъп до съдържание, отнемане на имена на домейни и други интервенции през последните три години и тенденции |

**Въпрос С4** Подлежат ли произволни лица, журналисти или други онлайн/медийни участници на задържане, преследване или сплашване за достъп до информация онлайн?

|  |
| --- |
| ***Показатели***: |
| ▶▶ Обхват и характер на законовите разпоредби и практика  ▶▶ Брой произволни задържания и преследвания за достъп до съдържание, което не е нелегитимно от гледна точка на международните споразумения относно обстоятелствата и критериите за допустими ограничения. |

***Тема D******Свобода за сдружаване и право на участие в обществени дейности***

**Въпрос D2** Могат ли неправителствените организации да се организират свободно онлайн?

|  |
| --- |
| ***Показател:*** |
| ▶▶ Доказателство за онлайн организация и липса на неправомерна намеса в такава организация |

**Въпрос D3** Има ли правителствени политики за електронно управление и/или електронно участие, които насърчават участието в правителствените и обществените процеси?

|  |
| --- |
| ***Показатели:*** |
| ▶▶ Наличие на правителствени политики за електронно управление и електронно участие, включително използване на интернет за обществени консултации  ▶▶ Стойности/класиране в индекса на електронното участие на United Nations Department of Economic and Social Affairs (UNDESA) |

***Тема Е******Право на неприкосновеност***

**Въпрос Е2** Гарантира ли се защитата на личните данни със закон и прилага ли се на практика по отношение на правителствените служби, бизнеса и други организации, включително правото на достъп до съхраняваната информация и обезщетение?

|  |
| --- |
| ***Показатели:*** |
| ▶▶ Правна рамка за защита на данните, включително механизми за наблюдение и средства за обезщетение, както и доказателства, че се спазва и налага от правителството и другите компетентни органи  ▶▶ Правна рамка относно търговското използване на лични данни и международния трансфер/сигурност на данни, включително механизми за мониторинг и средства за обезщетение  ▶▶ Съществуване и правомощия на независим орган за защита на данните или подобен субект |

**Въпрос Е3** Законосъобразни ли са правомощията на правоприлагащите и други агенции за законово прихващане на потребителски данни, необходимо, пропорционално и ограничено до обстоятелства, които са в съответствие с международните и регионални правни споразумения, закони и стандарти?

|  |
| --- |
| ***Показател:*** |
| ▶▶ Правна рамка за законно прихващане на данни, включително независим надзор и прозрачност, и доказателства относно прилагането от правителството и другите компетентни органи |

***Тема F Социални, икономически и културни права***

**Въпрос F1** Включват ли правителствените политики интернет в съответните стратегии за заетост, здравеопазване и образование, със специално позоваване на правата от Международния пакт за икономически, социални и културни права на ООН (International Covenant on Economic, Social and Cultural Rights -ICESCR)?

|  |
| --- |
| ***Показатели:*** |
| ▶▶ Доказателство за включване на а) интернет и б) зачитане на правата на ICESCR в секторните стратегии за заетост, здравеопазване и образование  ▶▶ Доказателства от правителствения анализ за влиянието на интернет върху заетостта, здравеопазването и образованието |

**Въпрос F2** Могат ли всички граждани да се възползват от интернет за участие в културни дейности?

|  |
| --- |
| ***Показатели:*** |
| ▶▶ Степента и естеството на различията в достъпа и използването на интернет между различните общности/етноси  ▶▶ Наличие на правителствена политика относно културното наследство онлайн  ▶▶ Конституционна или законова гаранция за свободата на художественото/артистичното изразяване. |

**Категория Отвореност (отворен интернет)**

***Тема А Политическа, правна и регулаторна рамка***

**Въпрос А2** Правната и регулаторна рамка за бизнеса, академичните среди и гражданското обществото улеснява ли иновациите в интернет?

|  |
| --- |
| ***Показатели:*** |
| ▶▶ Доказателства относно благоприятната правна и регулаторна рамка за създаване на нови бизнес начинания и иновации от академичните среди и гражданското общество  ▶▶ Практическо възприемане на опита от регулаторната среда за бизнеса и ИКТ от бизнеса, включително бизнеса с интернет |

***Тема В******Отворени стандарти***

**Въпрос В3** Правителството насърчава ли многообразието на опциите за лицензиране на интелектуална собственост, включително безплатен и с отворен код софтуер (FOSS)?

|  |
| --- |
| ***Показатели:*** |
| ▶▶ Правителствена политика по отношение на FOSS и други възможности за лицензиране  ▶▶ Степента, до която в правителствените ведомства се използва софтуер с различни възможности за лицензиране |

**Въпрос В4** Правителството насърчава ли и приема ли стандарти за улесняване на достъпността до интернет и услугите за електронно управление за хора с увреждания?

|  |
| --- |
| ***Показатели:*** |
| ▶▶ Правителствена политика и практика за осигуряване на достъпност за хората с увреждания  ▶▶ Възприемане на политиката и практиката за достъпност на хората с увреждания от самите тях |

***Тема С******Отворени пазари***

**Въпрос С1** Има ли независима регулация на комуникационните/съобщителните пазари, предприета в съответствие с международните норми и стандарти?

|  |
| --- |
| ***Показатели:*** |
| ▶▶ Съществуване на независим регулаторен орган/и  ▶▶ Доказателства относно регулаторните резултати, включително възприемането на качеството на регулирането от комуникационния бизнес, асоциациите на потребителите и други организации |

**Въпрос С4** Има ли достатъчно ефективна конкуренция в комуникационните мрежи за достъп, гарантираща защита на интересите на потребителите?

|  |
| --- |
| ***Показатели:*** |
| ▶▶ Брой фиксирани и мобилни широколентови доставчици  ▶▶ Пазарни дялове на фиксирани и мобилни широколентови доставчици |

***Тема D******Отворено съдържание***

**Въпрос D4** Правителството насърчава ли използването на отворени образователни ресурси (OER) и улесняването на открития достъп до академични и научни ресурси?

|  |
| --- |
| ***Показатели:*** |
| ▶▶ Рамка на образователната политика относно OER  ▶▶ Организация за достъп до академични и научни ресурси от висши учебни заведения и студенти |

**Въпрос D5** Правителството изисква ли интернет доставчиците да управляват мрежовия трафик по прозрачен, безпристрастен и неутрален начин, без дикриминиране на конкретни видове съдържание или съдържание от конкретни източници?

|  |
| --- |
| ***Показател:*** |
| ▶▶ Нормативни/регулаторни разпоредби и практика относно неутралността на мрежата и конкуренцията за онлайн и мрежови услуги |

***Тема Е******Отворени данни и отворено управление***

**Въпрос Е1** Прието ли е законодателство, което изисква отворен достъп до обществени ипублично финансирани данни с подходяща защита на неприкосновеността и това законодателство приложено ли е ?

|  |
| --- |
| ***Показатели:*** |
| ▶▶ Наличие на правна рамка за достъп до отворени данни, която е в съответствие с международните норми, напр.the Open Data Charter и изискванията за неприкосновеност  ▶▶ Доказателства относно степента, в която ресурсите за отворени данни са достъпни и използвани онлайн |

**Въпрос Е2** Правителствените ведомства и местните държавни институции имат ли уебсайтове, които са достъпни на всички официални езици и чрез всички основни браузъри?

|  |
| --- |
| ***Показатели:*** |
| ▶▶ Правителствена политика за осигуряване предоставянето на уебсайтове с подходящ език и достъп до браузъра и доказателства относно ефективното им използване  ▶▶ Пропорция на правителствените услуги с уебсайтове (стойност/класиране в индекса на онлайн услугите на UNDESA) |

**Категория - Достъпен за всички интернет**

***Тема А Политическа правна и регулаторна рамка***

**Въпрос А1** Регулярно ли се събира статистическата информация относно достъпа и използването на Интернет от националните статистически системи и/или от други компетентни органи на систематична основа?

|  |
| --- |
| ***Показатели:*** |
| ▶▶ Разпоредби за събиране на обобщена и разделена статистическа информация от различни източници, включително включване на съответните въпроси в проучванията на домакинствата  ▶▶ Наличие на независими проучвания на домакинствата и други доказателства относно съвкупния достъп до интернет и използването му |

**Въпрос А4** Правителството има ли политика и програма за прилагане/въвеждане на универсален достъп до надеждна, достъпна/позволяема широколентова връзка и ефикасно ли се изпълнява това?

|  |
| --- |
| ***Показатели:*** |
| ▶▶ Приемане на стратегия за универсален достъп и доказателства за ефикасно разгръщане на ресурси за универсален достъп  ▶▶ Статистически данни за напредъка към универсален достъп, агрегирани и дезагрегирани/с конкретна референция, напр. към пол, възраст, населено място, етническа принадлежност и увреждания, ако има такива |

***Тема В******Свързаност и използване***

**Въпрос В1** Каква част от населението използва интернет, с каква честота и нараства ли тази пропорция?/ дезагрегирането трябва да обърне особено внимание на пол, възраст, населено място, етническа принадлежност и увреждания, ако има такива.

|  |
| --- |
| ***Показатели:*** |
| ▶▶ Пропорция на хора, които някога са имали достъп до интернет, агрегирани и дезагрегирани  ▶▶ Пропорция на домакинствата с достъп до интернет /Този показател е включен на съвкупно ниво в индекса на ITU за развитие на ИКТ  ▶▶ Брой на интернет потребителите на сто души население, съвкупно и разделено по честота на използване /Този показател е включен на съвкупно ниво в индекса на ITU за развитие на ИКТ  ▶▶ Брой потребители на социални медии (социални мрежи, микроблогове, съобщения, генериран от потребители видео стрийминг) на сто души население, агрегирано и дезагрегирано  ▶▶ Брой посещения на уебсайтове за социални медии (дефинирани по-горе) на сто души население |

**Въпрос В3** Каква част от населението се абонира за комуникационни/широколентови услуги и има ли нарастване? Дезагрегирането трябва да обърне особено внимание на пол, възраст, населено място, етническа принадлежност и увреждания, ако има такива.

|  |
| --- |
| ***Показатели:*** |
| ▶▶ Процент от лица, които притежават мобилен телефон, агрегирани и дезагрегирани  ▶▶ Брой фиксирани широколентови абонаменти на сто души население, агрегирани и дезагрегирани  ▶▶ Брой уникални активни абонати на мобилна широколентова връзка на сто души население, по честотна лента, агрегирани и дезагрегирани |

**Въпрос В4** Какви бариери пред достъпа се идентифицират от потребители и не-потребители на интернет?

|  |
| --- |
| ***Показател:*** |
| ▶▶ Възприемане (от потребители и не-потребители) на бариерите пред достъпа и използването на интернет, агрегирани и дезагрегирани, от анкети на домакинства и/или други източници /по пол, възраст, населено място, етническа принадлежност и увреждания, ако има такива |

***Тема С******Позволяемост***

**Въпрос С1** Достъпни/позволяеми ли са мобилните телефони с възможност за интернет свързаност за всички групи от населението?

|  |
| --- |
| ***Показатели:*** |
| ▶▶ Разходи за а) начално/входно ниво за мобилен телефон /Определението за „входно ниво“ може да се различава в различните страни. Подходът на GSMA към това е включен в Наръчника за индекса на мобилната свързаности б) смартфон като процент от месечния брутен вътрешен продукт/БВП на глава от населението  ▶▶ Възприятие за достъпност от потребители и не-потребители, агрегирано и дезагрегирано |

**Въпрос С2** Широколентовият достъп до интернет и използването му достъпни ли са за всички групи население? /Определението за „широколентов достъп“ варира от място на място и от време на време. Някои индекси все още определят широколентовата връзка със скорост на пренос на данни към потребителя, равна на или по-голяма от 256 kbps. Това обаче не се счита за широколентова връзка на повечето комуникационни пазари сега.

|  |
| --- |
| ***Показатели:*** |
| ▶▶ Месечни разходи за фиксирана широколентова връзка на входно ниво като процент от месечния брутен вътрешен продукт/БВП на глава от населението  ▶▶ Месечни разходи за мобилна широколентова връзка на входно ниво като процент от месечния брутен вътрешен продукт/БВП на глава от населението  ▶▶ Наличие на безплатен или евтин достъп |

***ТемаD Равен достъп***

**Въпрос D1** Съществуват ли значителни разлики в широколентовия достъп и използването му между регионите и между градските и селските райони?

|  |
| --- |
| ***Показатели:*** |
| ▶▶ Географско покритие на широколентовите мрежи в градските и селските райони според скоростта на предаване на данни  ▶▶ Броят на мобилни широколентови абонати и на интернет потребителите, съвкупно и, когато е възможно, разделено между градски и селски райони и в различни региони |

**Въпрос D5** Възрастните във всички възрастови групи ползват ли интернет в еднаква степен?

|  |
| --- |
| ***Показатели:*** |
| ▶▶ Пропорция на възрастни в различни възрастови групи, които използват интернет, честота и вид на използване, включително дезагрегиране по пол /„вид на използване“ означава различните дейности, които интернет потребителите извършват онлайн, като например използване на социални медии, сърфиране в уеб новини, игра на игри, проверка на имейли и т.н.  ▶▶ Възприемане на бариерите пред достъпа и използването на интернет, както и на стойността на достъпа до интернет и използването му от потребителите, разделени по възраст и пол |

***Тема Е******Местно съдържание и език***

**Въпрос Е1** Колко интернет домейни и сървъри има в страната?

|  |
| --- |
| ***Показатели:***  ▶▶ Брой регистрирани домейни (включително ccTLDs. gTLDs/по географско местоположение чрез базата данни WHOIS и IDNccTLDs) на хиляда души население и тенденция, когато е налице  ▶▶ Брой сигурни уеб сървъри на милион души население и тенденция, когато има такава |

**Въпрос Е4** Има ли значителен и нарастващ обем от интернет съдържание /Това трябва да включва текстово, аудио и видео съдържание/ на различни и местни езици, включително местно генерирано съдържание?

|  |
| --- |
| ***Показатели:*** |
| ▶▶ Пропорция на населението, чийто основен език и скрипт/азбука са достъпни във водещи онлайн услуги  ▶▶ Наличие на съдържание на правителствените уебсайтове на всички езици със значителни потребителски групи сред населението |

***Тема F******Капацитет/компетентности***

**Въпрос F1** Училищните и висшите учебни програми включват ли обучение по ИКТ, медии и цифрова грамотност, фокусирано върху ефективната и безопасна употреба и тези учебни програми, реализирани ли са на практика?

|  |
| --- |
| ***Показатели:*** |
| ▶▶ Политика относно училищните програми, включително медийна и цифрова грамотност, междукултурен диалог и обучение в областта на ИКТ уменията  ▶▶ Доказателство за подходящи учебни програми в начално, средно и висше образование  ▶▶ Пропорция на учителите в началните и средните училища с обучение по ИКТ или използването на ИКТ в образованието  ▶▶ Пропорция на училищата с достъп до интернет  ▶▶ Пропорция на учащите, които имат достъп до интернет в училище |

**Въпрос F3** Каква част от населението и работната сила е квалифицирана в използването на ИКТ? /разделени по пол, възраст, населено място, етническа принадлежност и увреждания, ако има такива.

|  |
| --- |
| ***Показатели:*** |
| ▶▶ Пропорция на интернет потребителите с конкретни интернет умения, по вид умения (основни, средни, напреднали), агрегирани и дезагрегирани  ▶▶ Пропорция на работната сила, използваща ИКТ на работното място, по вид умения (основни, средни, напреднали), агрегирани и дезагрегирани  ▶▶ Пропорция на студенти от висше образование, записани в курсове STEM /наука технология инженеринг/инженерство и математика/ и ИКТ, разделени по пол, в сравнение със средните стойности в световен мащаб |

**Категория - Интернет се развива благодарение на участието на всички заинтересовани страни**

***Тема А Политическа правна и регулаторна рамка***

**Въпрос А1** Съществува ли обща политика, правна и регулаторна рамка за интернет развитие и разработване на политика, което е в съответствие с международните норми?

|  |
| --- |
| ***Показатели:*** |
| ▶▶ Наличие на обща рамка, съответстваща на международни норми, напр. Декларацията на Африканския съюз за управление на интернет; Принципи на ОИСР за създаване на интернет политика за страните от ОИСР  ▶▶ Наличие на законови и регулаторни рамки, които активизират електронна търговия, цифров подпис, киберсигурност, защита на данните и защита на потребителите |

***Тема В Национално интернет управление***

**Въпрос В2** Правителството активно ли включва други заинтересовани групи в разработването на национални интернет политики и законодателство?

|  |
| --- |
| ***Показатели:*** |
| ▶▶ Наличие на договорености за консултации с участието на много заинтересовани страни и включването им в национални институции за определяне на политиката и процесите, свързани с развитието и използването на интернет  ▶▶ Брой на активно участващи неправителствени заинтересовани страни, по групи заинтересовани страни, дезагрегирани по пол |

**Въпрос В3** Има ли национален форум за управление на интернет (IGF) и/или друг форум на много заинтересовани страни, отворен за всички заинтересовани страни, с активно участие на различни групи от заинтересовани страни?

|  |
| --- |
| ***Показатели:*** |
| ▶▶ Наличие на национален IGF и/или друг форум на много заинтересовани страни, свързан с управлението на интернет  ▶▶ Данни за участие на национални IGF или други форуми, агрегирани и дезагрегирани по пол и група заинтересовани страни, с особено внимание на участието на избрани групи (напр. министерства на образованието, МСП, НПО, занимаващи се с деца, професионални съюзи) и включително договорености за дистанционно участие |

***Тема С Международно и регионално интернет управление***

**Въпрос С2** Участват ли активно правителството и други заинтересовани страни от страната восновни международни форуми, свързани с ИКТ и интернет?

|  |
| --- |
| ***Показатели:*** |
| ▶▶ Брой участници от различни заинтересовани групи, участващи в глобални и регионални IGFs, на милион население, агрегирано и дезагрегирано по групи на заинтересованите страни и пол  ▶▶ Участие или друго на неправителствените заинтересовани страни в официални делегации на ITU, агрегирани и дезагрегирани по група заинтересовани страни и пол |

**Въпрос С3** Правителството и другите заинтересовани страни участват ли активно в ICANN?

|  |
| --- |
| ***Показатели:*** |
| ▶▶ Членство и активно участие в Правителствения консултативен комитет (GAC) на ICANN  ▶▶ Членство и активно участие в органите и работните групи на ICANN и други форуми. |

**Категория Xоризонтални/ интердисциплинарни индикатори**

***Тема А Пол***

**Въпрос А1** Интересите и нуждите на жените и момичетата изрично ли са включени в националнитестратегии и политики за интернет развитие и ефективно ли са наблюдавани?

|  |
| --- |
| ***Показатели:*** |
| ▶▶ Националните стратегии включват изричното съобразяване с а) нуждите на жените, свързани с интернет и б) потенциала на интернет да подкрепи овластяването/предоставянето на права на жените и равенството между половете  ▶▶ Брой жени и мъже на ръководни длъжности в правителството, свързани с ИКТ/интернет  ▶▶ Степен на дезагрегиране на наличните данни относно достъпа и използването на ИКТ по пол  ▶▶ Наличие на национални механизми за наблюдение на включването на жените в стратегии за достъп и използване на интернет |

**Въпрос А2** Има ли цифрово разделение между половете при достъпа и използването на интернет и ако е така, то нараства ли, стабилно ли е или намаляващо ?

|  |
| --- |
| ***Показатели:*** |
| ▶▶ Пропорции на хора, които използват интернет, разделени по пол, сравнени по разликите в доходите и образованието  ▶▶ Пропорции на възрастни жени и мъже с мобилни широколентови абонаменти, разделени по пол, сравнени по разликите между половете в доходите и образователните постижения  ▶▶ Проучете данните за информираността относно интернет и за моделите на използване на интернет, разделени по пол  ▶▶ Възприятие за бариерите пред достъпа и използването на интернет и стойността на достъпа и използването на интернет, разделени по пол |

**Въпрос А5**Законът, правоприлагането и съдебните процеси защитават ли жените и момичетатасрещу онлайн тормоза и насилието, основано на пол?

|  |
| --- |
| ***Показатели:*** |
| ▶▶ Наличие на съответна правна рамка и съдебни процеси  ▶▶ Честота на тормоза и насилието, преживявано от жени и момичета онлайн  ▶▶ Доказателства за правителствените, правоприлагащите и съдебните действия за осигуряване на защита на жените срещу онлайн тормоз и насилие, основани на пола  ▶▶ Съществуване на онлайн услуги, които са предназначени да защитят жените от онлайн тормоз, основан на пола или да подкрепят засегнатите от него |

***Тема В Деца***

**Въпрос В3** Как децата възприемат и използват интернет? Дезагрегирането трябва да обърне особено внимание на пол, възраст, населено място, етническа принадлежност и увреждания, ако има такива.

|  |
| --- |
| ***Показатели***: |
| ▶▶ Възприемане на интернет сред децата, получено от проучвания, включително бариери за употреба, стойност на употребата и страхове, свързани с употребата, агрегирани и дезагрегирани  ▶▶ Данни за използването на интернет от деца, агрегирани и дезагрегирани, в сравнение с други възрастови групи (напр. данни за местоположение, честота и вид на употреба на интернет) |

**Въпрос В4** Съществува ли правна и политическа рамка за насърчаване и защита на интересите на деца онлайн и тя ефективно ли се прилага?

|  |
| --- |
| ***Показател:*** |
| ▶▶ Наличие на политическа рамка и правна защита, съответстваща на Конвенцията за правата на детето, и доказателства, че тя се прилага от правителството и другите компетентни органи |

***Тема С Устойчиво развитие***

**Въпрос С1** Националните и секторни политики за развитие и стратегиите за устойчиво развитие влючват ли ефективно ИКТ, широколентов достъп и интернет?

|  |
| --- |
| ***Показател:*** |
| ▶▶ Наличие на скорошна, всеобхватна политика за развитие на ИКТ, широколентов достъп и интернет, която включва разглеждане на вероятни бъдещи развития в тези области |

**Въпрос С7** Какъв дял от бизнеса, включително малкия и средния бизнес, се възползват от интернет и електронната търговия?

|  |
| --- |
| ***Показатели:*** |
| ▶▶ Пропорция на МСП, използващи интернет, по вид достъп  ▶▶ Възприятие за стойността на използването на интернет от МСП |

***Тема D Доверие и сигурност***

**Въпрос D1** Има ли национална стратегия за киберсигурност с ангажираност на много заинтересовани страни и в съответствие с международните стандарти за правата на човека, включително национален екип за спешно реагиране при компютърни инциденти (CERT) или еквивалентен?

|  |
| --- |
| ***Показатели:*** |
| ▶▶ Съществуване на стратегия за киберсигурност с участието на много заинтересовани страни, която е в съответствие с международните права и норми  ▶▶ Създаване на национален CERT или еквивалент и доказателства относно неговата ефективност |

**Въпрос D4** Имаше ли значителни нарушения на киберсигурността в страната в рамките на последните три години?

|  |
| --- |
| ***Показатели:*** |
| ▶▶ Честота и характер на нарушенията, както и брой засегнати лица и фирми  ▶▶ Възприятие за интернет сигурност сред потребителите, бизнеса и други групи от заинтересовани страни  ▶▶ Данни относно фишинг, спам и ботове в национални домейни |

***Тема E Правни и етични аспекти на интернет***

**Въпрос Е3** Как индивидите възприемат ползите, рисковете и въздействието на интернетв рамките на страната?

|  |
| --- |
| ***Показатели:*** |
| ▶▶ Възприятие за ползите, рисковете и въздействието на интернет, получено от проучвания на домакинства или мнения, разделени по пол |

**Въпрос Е4** Съобщават ли потребителите на интернет, че преживяват значителен тормоз или злоупотреба от други потребители, което ги възпира да се възползват пълноценно от интернет?

|  |
| --- |
| ***Показатели:*** |
| ▶▶ Наличие на механизми за докладване за онлайн тормоз или злоупотреба, включително договорености за докладване от доставчици на онлайн услуги  ▶▶ Данни за степента, в която потребителите на интернет докладват за тормоз или злоупотреба, с особено внимание към конкретни демографски и социални групи (включително жени, етнически и други малцинства и граждански активисти) |

**КОНТЕКСТУАЛНИ ИНДИКАТОРИ**

В допълнение към петте категории ROAMX, предложената индикаторна рамка включва и 21 контекстуални индикатори. Те предоставят основна информация, която е важна за тълкуване на констатациите, получени от индикаторите в категориите ROAMX. Всички са извлечени от набори от данни или индекси, събрани от международни организации от различни видове, които са лесно достъпни от уебсайтовете и публикациите на тези организации. Те са разделени на шест групи, както следва:

**1. Икономически индикатори**

**2. Демографски индикатори**

**3. Индикатори за развитие**

**4. Индикатори за равенство**

**5. Индикатори за управление**

**6. Индикатори за развитие на ИКТ**

Тези контекстуални индикатори и техните източници са обобщени по-долу. В допълнение към количествените им стойности, тези, които използват рамката на индикаторите, ще намерят за ценно да разгледат представянето на дадена държава спрямо сравними държави и да оценят тенденциите в нейното представяне в техния по-широк контекст.

Повечето от тези набори от данни включват повечето, но не всички държави. Трябва да се отбележи, че в някои случаи данните за някои държави са оценени на базата на исторически данни или данни относно сравними държави.

По-вероятно е такъв да бъде случаят с най-слабо развитите държави. Това може не винаги да е ясно в онлайн източниците, но информацията трябва да е достъпна от международните организации, отговорни за публикуването.

**1. Икономически индикатори**

Тези показатели се отнасят до цялостното икономическо състояние и представяне на страната. Показател A (БВП на глава от населението) е общ заместващ индикатор за средния доход и трябва да се разглежда заедно с контекстуален индикатор 4.A, който се занимава с разпределението на този доход. Индикатор Б (темп на растеж на БВП) измерва степента, в която една икономика расте и следователно има тенденция за инвестиране в нови технологии.

Делът на икономиката, който се дължи на услугите (показател В), е значителен, тъй като секторите на услугите досега са били по-податливи на иновации и инвестиции в ИКТ, отколкото добивните индустрии, суровините или производството.

Оценките следва да вземат под внимание и специални фактори, влияещи върху националните икономически резултати, като статут без излаз на море, малки острови (включително малки островни развиващи се държави (Small Island Developing States - SIDS) или статут на най-слабо развити страни (Least Developed Countries –LDC).

**A. Брутен национален доход (БНД) (паритет на покупателната способност) на глава от населението (Gross National Income (GNI) (purchasing power parity) per capit(**

Основният източник за този показател е наборът от данни за БНД на човек, поддържан от Световната банка.

**Б. Темп на растеж на БНД през последните десет години**

Основният източник за този показател е наборът от данни за БНД на човек, поддържан от Световната банка.

**В. Дял на услугите в БВП**

Основният източник за този показател е наборът от данни за секторното разпределение на БВП, който е поддържан от Световната банка.

**2. Демографски индикатори**

Тези показатели се отнасят до населението на страната. Индикатор А (размер на населението) влияе върху степента, до която дадена държава може да генерира икономии от обхват и мащаб в интернет услугите, вместо да разчита на тези, които произхождат от другаде. Индикатор Б (очаквана продължителност на живота) е важен индикатор за нивото на развитие на страната. Той също така е един от компонентите на Индекса на човешкото развитие, контекстуален индикатор 3A.

Индикаторите В (възрастов профил) и Г (езиково разнообразие) са важни при тълкуването на разпространение на интернет достъп и използване. Индикатор Д (урбанизация) влияе върху разходите и темповете на инфраструктурните инвестиции и по този начин върху предоставянето на интернет услуги в дадена страна или територия, както и е от значение за разделянето град/село.

Други демографски фактори, които могат да бъдат особено важни в някои страни и които трябва да бъдат взети под внимание по време на изследванията, включват етническото и културно многообразие и степента на миграция (включително бежанско население).

**A. Общ размер на населението и тенденция на растеж**

Основният източник за този показател е наборът от данни за размера на населението и тенденцията на растеж поддържан от Отдела за населението на Департамента по икономически и социални въпроси на ООН.

**Б. Средна продължителност на живота при раждане, разбита по пол**

Основният източник за този показател е наборът от данни относно очакваната продължителност на живота при раждане поддържани от Световната здравна организация (СЗО).Данните за очакваната продължителност на живота при раждане са включени също в Индекса на човешкото развитие (HDI).

**В. Пропорции на деца, младежи, хора в трудоспособна възраст и възрастни хора**

Основен източник за този показател са данните за населението по възрастови групи, поддържани от Отделът за населението на Департамента по икономически и социални въпроси на ООН.

**Г. Езиково разнообразие**

Основният източник за този показател е индексът на езиковото многообразие (с обобщения по държави) поддържан от Ethnologue.

**Д. Степен на урбанизация**

Основен източник за този показател са данните за числеността на градското и селското население, поддържан от Отдела за населението на Департамента по икономически и социални въпроси на ООН.

**3. Индикатори за развитие**

Тези индикатори се отнасят до общото ниво на развитие на страната, което, както показват доказателствата, е тясно свързано с достъпа и използването на ИКТ. Индикатор А (индекс на човешкото развитие на ПРООН) е съставен индекс, състоящ се от индикатори, свързани с продължителността на живота, образованието и БНД на глава от населението и се използва широко за цялостна оценка на развитието. Индикатори Б (образователен опит) и В (грамотност) се отнасят до индивидуалните способности, които имат значително отношение към способността на хората да използват интернет. Индикатор Г (достъп до електроенергия) се отнася до ключова допълнителна инфраструктура, която улеснява използването на интернет.

Други фактори, които могат да бъдат от значение в някои страни и които трябва да се вземат предвид по време на изследванията, включват честотата на хуманитарни проблеми, включително конфликти и природни бедствия.

**A. Индекс на човешкото развитие на ПРООН /UNDP (HDI)**

Основният източник, предложен за този показател, е HDI, изготвен от ПРООН и отчетен в негов годишен доклад за човешкото развитие.

**Б. Среден брой години на обучение и съотношение на подходящите възрастови групи в основното и средното училище и висшето образование, разделени по пол**

Основният източник за този показател се състои от масиви от данни, които са събрани от ЮНЕСКО Статистически институт. Данните за средните години на обучение също са включени в HDI.

**В. Процент на грамотност на възрастните**, дезагрегиран по пол (и език, когато е подходящо)

Основният източник за този показател се състои от данни, събрани от Световната банка.

**Г. Дял на населението, обхванато от електроснабдяване**

Основният източник за този показател е базата данни на Световната банка „Устойчива енергия за всички“.

**4. Индикатори за равенство**

Тези показатели се отнасят до степента на равенство и неравенство в обществото. Доказателствата показват, че нивата на равенство и неравенство са важни фактори при определяне на достъпността и степента на използване на интернет. Индикатор А (коефициент GINI ), разработен от Корадо Джини, който измерва разпределението на богатството или дохода в рамките на населението, е най-широко използваният показател за общото обществено неравенство. Индикатор Б (неравенство между половете) е съставен индекс, състоящ се от показатели за здравето, овластяването /оправомощаването /предоставянето на права и пазара на труда.

**А. GINI коефициент**

Основният източник за този показател е индексът Джини, изготвен от Световната банка.

**Б. Индекс на неравенството между половете**

Основният източник на този показател е Индексът на неравенството между половете, генериран от Програмата за развитие на ООН.

**5. Индикатори за управление**

Тези индикатори се отнасят до различни аспекти на качеството на управлението. Индикатор А (индикаторите за световно управление) се отнася до цялостното качество на управлението и включва разнообразие от подпоказатели, свързани с различни аспекти на управлението. Индикатор В (индексът за правене на бизнес) е съставен от Световната банка от десет показателя, засягащи различни аспекти на установяване и управление на бизнес във всяка страна. Това е особено важно за развитието на интернет и онлайн бизнеси, които се стремят да се възползват от технологичните иновации и са податливи на бързи промени в технологиите и пазарите.

**A. Индикатори за световно управление**

Основният източник за този показател са шестте съвкупни индикатора за световно управление разработени от Световната банка.

**Б. Индекс на върховенството на закона**

Основният източник за този показател е Индексът на върховенството на закона, разработен от World Justice Проект.

**В. Индекс за правене на бизнес**

Основен източник за този показател е индексът Doing Business Index, изготвен от Световната банка.

**6. Индикатори за развитие на ИКТ**

Тези индикатори се отнасят до общото ниво на готовност и изпълнение на ИКТ и предоставят цялостни оценки на ИКТ средата, в която се намират индикаторите за универсалност на интернет.

Индикатор А (индекс за развитие на ИКТ) обединява статистически показатели, свързани с достъпа до, използването на и уменията относно ИКТ. Индикатор Б (индекс на мобилна свързаност) по подобен начин комбинира данни, свързани с инфраструктурата, достъпността, готовността на потребителите и съдържанието за мобилна свързаност. Индикатор В (индекс на мрежова готовност) дава по-широк поглед върху националната ИКТ среда, готовността на различните заинтересовани страни да използват ИКТ и доказателство за действителното използване сред тези заинтересовани страни. Индикатор Г се отнася до един аспект на развитието на ИКТ – електронната търговия.

**A. Индекс на развитие на ИКТ**

Основният източник за този показател е индексът за развитие на ИКТ, изготвен от Международния съюз по далекосъобщения (ITU). (Някои от индикаторите, включени в този индекс, са включени в категория А на тази индикаторна рамка).

**Б. Индекс на мобилна свързаност**

Основният източник за този показател е индексът за мобилна свързаност, изготвен от GSMA Асоциация. (Някои от индикаторите, включени в този индекс, са включени в категория А на тази индикаторна рамка).

**В. Индекс на мрежова готовност на Световния икономически форум**

Основният източник, предложен за този показател, е изготвеният Индекс на мрежова готовност от Световния икономически форум. (Някои от индикаторите, обхванати от този индекс, са включени в Категория А).

**Г. Индекс на електронната търговия на Конференцията на ООН за търговия и развитие (United Nations Conference on Trade and Development – UNCTAD)**

Основният източник, предложен за този показател, е B2C (бизнес към потребител) индекс на електронната търговия, изготвен от UNCTAD.